Kerülik az adófizetést a magyar multik (is)
A 172 leányvállalattal rendelkezõ 20 legnagyobb magyar cég is "eltüntetné" bevételének egy részét.
A nemzetközi színtéren mûködõ húsz legnagyobb magyar vállalat tavaly a világ 37 országában 172 leányvállalattal rendelkezett, és mintegy 40 ezer fõt foglalkoztatott külföldön, egy részük azonban különbözõ cégeken keresztül "láthatatlanná tenné" nyeresége egy részét - írja a szerdai Népszava.
A lapnak Inotai András, a Magyar Tudományos Akadémia Világgazdasági Kutatóintézetének volt igazgatója elmondta, hogy a külföldön is terjeszkedõ magyar társaságok – a "magyar multik" – vállalati kultúrája a legtöbb esetben hiányos, és az ilyen cégek adózási morálja sem mindig a legjobb.
Szerinte az ilyen cégeknek fokozottan kellene arra törekedniük, hogy a külföldön, illetve idehaza megszerzett profitjukat Magyarországon fektessék be munkahelyek teremtésére, illetve társadalmi, kutatási,
fejlesztési célokra. Ehelyett azonban több "magyar multi" különbözõ offshore cégeken keresztül "láthatatlanná teszi" a bevételei egy részét - áll a cikkben.
Vértes András, a GKI Gazdaságkutató Zrt. elnöke a lapnak elmondta: bár a "magyar multik" erõsen hajlanak az "adóoptimalizálásra", vitathatatlanul meghatározó szerepet töltenek be a hazai gazdaságban, mivel így is legnagyobb adófizetõk, s egyben a legnagyobb munkaadók. Ugyanakkor ezekre a vállalatokra az is jellemzõ – tette hozzá a szakember –, hogy a többi nemzetközi társasághoz hasonlóan akkor hozzák haza a profitjukat, ha a piaci körülmények itthon éppen kedvezõek.

Címkék: adó, adóbevallás, vállalkozás

Csongrád megyei állásajánlatok

-   Gondnok, Algyõ
-   Konyhai dolgozó, Szeged
-   Informatikai asszisztens, Szeged
-   Villanyszerelõ, karbantartó, Szeged
-   Logisztikai munkatárs / raktáros, Szeged